— Не прэтэндуючы на глабальныя адкрыцці, мы стараемся вывучаць эфектыўны вопыт калег і напрацоўваць свой уласны. У выніку ў нашым раёне назапашаны вялікі вопыт работы і па ўкараненні інфармацыйна-камунікацыйных тэхналогій у адукацыйны працэс і кіраўніцкую дзейнасць, і па арганізацыі інавацыйнай дзейнасці ва ўстанове адукацыі, рабоце рэсурсных цэнтраў, — паведаміў Андрэй Загурскі. — Такім чынам, Аршанскі раён гатовы выступіць інавацыйным цэнтрам па выкарыстанні ІТ-тэхналогій, у тым ліку і пры арганізацыі профільнага навучання.